
FORSLAG
Retsudvalget opfordrer Budgetkontroludvalget, som er korresponderende udvalg, til at optage følgende forslag i det beslutningsforslag, det vedtager:
[bookmark: restart]1.	opfordrer Den Europæiske Anklagemyndigheds og de europæiske delegerede anklageres tjenester til at fortsætte deres arbejde på en koordineret måde og til at sikre effektivt tilsyn med behandlingen af de data, de indsamler, og samtidig sikre respekten for enkeltpersoners databeskyttelsesrettigheder;
2.	 beklager Den Europæiske Anklagemyndigheds utilstrækkelige vurderinger i forbindelse med behandlingen af anmodninger til Europa-Parlamentet om fritagelse for immuniteter i 2022; 
[bookmark: _GoBack]3.	 insisterer på Den Europæiske Anklagemyndigheds uafhængighed og det særlige ansvar, som den dermed har over for andre institutioner og offentligheden inden for områder, der hører under retsvæsenet;
4.	minder om EP's betydelige opbakning til oprettelsen af Den Europæiske Anklagemyndighed (EPPO); anerkender EPPO's vigtige rolle som et uafhængigt EU-organ i forbindelse med efterforskning, retsforfølgning og domfældelse af forbrydelser, der skader Unionens finansielle interesser; fremhæver, at EPPO, siden den indledte sin virksomhed den 1. juni 2021, har registreret mere end 4 000 kriminalitetsindberetninger fra deltagende EU-medlemsstater og private parter, og at der er indledt over 929 efterforskninger (pr. juni 2022);
5.	minder om, at anklagemyndigheden blev oprettet for nylig, men opfordrer den ikke desto mindre til i de officielle forbindelser, som den er forpligtet til at udvikle med nationale og europæiske institutioner, at sætte sig ind i de forskellige procedurer, som disse gennemfører, og at overholde dem, men være påpasselig med ikke at undergrave sin status og sine opgaver.

BILAG: LISTE OVER ENHEDER OG PERSONER,
SOM ORDFØREREN FOR UDTALELSEN HAR MODTAGET INPUT FRA
Ordføreren erklærer på eget ansvar, at han ikke har modtaget input fra nogen enhed eller person, der skal nævnes i dette bilag i henhold til artikel 8 i bilag I til forretningsordenen.

